CI เสนอขายหุ้นกู้ 500 ลบ. รายใหญ่จอง 21,24-25 เม.ย.นี้
CI เสนอขายหุ้นกู้ 500 ลบ. อายุ 3 ปี ดอกเบี้ยคงที่ 4.80% ต่อปี รายใหญ่จองซื้อ 21,24-25 เม.ย.นี้
11 เม.ย. 2560

บริษัทชาญอิสสระ ดีเวล็อปเมนท์ จำกัด (มหาชน) หรือ CI ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ. 2563 อัตราดอกเบี้ยคงที่ร้อยละ 4.80 ต่อปี เสนอขายแก่ผู้ลงทุนสถาบันและผู้ลงทุนรายใหญ่ ระยะเวลาจองซื้อหุ้นกู้ระหว่างวันที่ 21, 24-25 เม.ย.60 โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่างๆ ของบริษัท และใช้เป็นเงินทุนหมุนเวียน
อนึ่ง อันดับความน่าเชื่อถือของผู้ออกหุ้นกู้ที่ BBB- แนวโน้มคงที่ โดยบริษัท ทริสเรทติ้ง จำกัด เมื่อวันที่ 11 ก.ค. 59